
PARATHËNIE 


Studimi Kontrolli dhe monitorimi i qëndrueshmërisë së shpateve dhe rrëshqitjeve që po 
paraqitet në këtë leksion është përgatitur mbi bazën e kreut të tretë të librit “Gjeofizika 
inxhinierike dhe mjedisore”, botim i Akademisë së Shkencave dhe i Fakultetit të Gjeologjisë 
dhe Minierave, Tiranë 2005, (ISBN 99943-763-5-7), i autorit Alfred Frashëri. 

Ky leksion ka pasqyruar edhe arritjet e reja të studimit dhe monitorimit të shpateve dhe 
rrëshqitjeve gjatë këtyre pesë vjetët e fundit, si edhe problematikën e dukurisë së 
rrëshqitjeve intensive në të gjithë territorin e Shqipërisë në dimrin e vitit 2010. 

Autori do të konsiderojë se ka kryer detyrën e vet nëse ky libër do të japë ndihmesën e vet 
në drejtim të studimit kompleks të qëndrueshmërisë së shpateve dhe të rrëshqitjeve, si edhe 
të monitorimit të dinamikës së zhvillimit të rrëshqitjeve me anën e metodave dhe 
teknologjive moderne bashkëkohore, nga ana e instiucioneve të specalizuara, për të evituar 
humbjet njerëzore dhe për të minimizuar humbjet e mëdha materiale. Por mbi të gjitha 
është e nevojshme që ligjvënësit dhe administrata shtetërore qëndrore dhe lokale duhet të 
përgatisin legjislacionin përkatës dhe të kërkojnë zbatimin e ligjeve me rigorozitet për të 
evituar impaktin njerëzor në shkaktimin e prishjes së qëndrueshmërisë së shpateve dhe 
zhvillimin e rrëshqitjeve. Eshtë problem i ngutshëm i ditës që të merren edhe masat e 
duhura për monitorimin e rrëshqitjeve të njohura, për të minimizuar dëmtimet dhe evituar 
katastrofat. 

Leksioni do tu shërbejë edhe studentëve të fakulteteve inxhinierike, të cilët në profesionin e 
tyre kanë lidhje me dukurinë e rrëshqitjeve. 


Autori 

1. QËNDRUESHMËRIA E SHPATEVE DHE DUKURIA GJEOLOGJIKE E 

RRËSHQITJEVE 


Shpatet janë sistem dinamik i gjeomjedisit. Dukuri të ndiyshme vrojtohen në sistemet e 
shpateve, të cilat lidhen me çvendosjen e masave të shpateve: 

Rënie e gurëve 

Rënie e shkëmbinjve 

Rëshqitje e deluvioneve 

Rëshqitje e copërinave 

Rrjedhje e copërinave 

Copëtimi i shkëmbinjve rrënjësorë 

Rëshqitje bllokore 

Rëshqitje 

Fluksi rëror nënujor 

Rrëshqitjet janë një dukuri e rrezikut gjeologjik, të cilat marrin jetë njerëzish dhe 
shkaktojnë dëme të mëdha në të gjithë vendet e botës, kryesisht në rajonet malore dhe 
bregdetare. 

Rrëshqitjet nuk shfaqen papritur. Në to zhvillohet një process i i gjatë i deformimeve të 
masivit shkëmbor, akumulim i sfrocimeve, ndiyshime mineralogjike dhe çlirimi i sforcimeve 
shoqërohet me lëvizjen e trupit të rrëshqitjes, që ndodh vetëm në fazën e fundit. Mundësia 
për ndonjë lëvizje rrëshqitjeje, si edhe shfaqje të ngjarjeve të tjera si ortekëve të gurëve, 
rrëshqitjeve të gurëve dhe shëmbjes së tyre, janë lidhur drejtprësëdrejti me kushtet 
mekanike dhe gjeologjike të shkëmbinjve dhe formacioneve. Faza katastrofike e ndonjë 
ngjarje gjeologjike gjithmonë paraprihet nga faza e përgatitjes së saj, e cila përfaqëson 
akumulimin e ndyshimeve të pakthyeshme në brëndësi të mjedisit gjeologjik. Karakteri dhe 
shkalla e këtyre ndryshimeve përcaktohen nga klasa e ngjarjeve gjeologjike dhe përmasat e 
tyre. Veçoria kryesore e kësaj faze përgatitore, në rastin e ngjarjeve të rrëshqitjes, është 
formimi i kushteve për çlirimin e energjisë së akumuluar paraprakisht. 

Humbja e qëndrueshmërisë mekanike, paraprihet nga faza e paqëndrueshmërisë lokale, e 
cila në pajtueshmëri të plotë me parimet sjellëse të sistemeve të komplikuara mekanikë në 
mjediset me kushte të paqëndrueshëm, karakterizohet nga rritja e ndjejshmërisë së masivit 
shkëmbor ndaj ndonjë turbullimi të jashtëm. 

Mekanika e përgatitjes dhe zhvillimit të ngjarjeve rrëshqitëse lidhen me shfaqjen e 
zhvendojeve të ndiyshme në pjesët e strukturuara të masivit shkëmbor, si edhe me 
formimin e zgjerimit të sipërfaqes e “zgjimit” të sfrocimeve, pas të cilave shfaqet rrënia e 
gurëve ose rrëshqitja. Faza aktive e përgatitjes së procesit të ngjarjeve rrëshqitëse 
karakterizohet nga reduktimi i kohezionit të elementëve strukturalë të masivit shkëmbor, si 
edhe gjithashtu nga rritja e lëvizshmërisë të këtyre elementëve në masiv, si një tërësi ose 
përgjatë sipërfaqes së dobësuar që formohet. 

Eksperienca e studimit të proceseve të shpateve tregon se në fazën që i paraprin zhvillimeve 
katastrofike të ngjarjve të shpatit, është e mundur te vrojtohen manifestimet mekanike të 
mëposhtme: 

ndiyshime të relievit (jo vetëm zhytje dhe zhvendosje të dukshme të shkëmbinjve, por 
gjithashtu edhe tregues të tjerë gjeomorfologjikë), 

deformacione lineare ose këndore anomalisht të larta, nëse do të krahasohet me 
luhatjet ditore (24 orëshe) dhe sezonale të këtyre deformimeve, 

Përgjithësisht, studimet e rrëshqitjeve aktualisht orientohet drejt përcaktimit të 
karakteristikave fizike-gjeologjike dhe veçoritë e strukturës së tyre. Detyrat kryesore janë: 

përcaktimi i sipërfaqes së rrëshqitjes dhe i zonave të kontakteve, përgjatë të cilave 
zhvillohet lëvizja e masave shkëmbore, 

përcaktimi i formës, i përmasave dhe gjendjes hapësinore të trupit rrëshqitës, 

përcaktimi i prirjeve kryesore të kontaktit dhe linjave tektonike, përgjatë të cilave 

zhvillohet lëvizja e masave shkëmbore, në raport të drejtpërdrejtë me aktivitetet 

hidroteknike dhe të drejnazhit të ujërave spërfaqësore dhe nëntokësore , 

kontroll i proceseve të deformimeve nëpërmjet matjeve sistematike në pajtim me 

metodave të zhvilluara në raport me parashikimin e rriskut të proceseve 

gjeodinamike. 

Opinion i përbashkët lidhur me papritshmërisë së ngjarjeve rrëshqitëse katastrofike bazohet 
në faktin shpejtësitë dhe amplitudat e vogla të proceseve deformuese zakonisht nuk lejojnë 
regjistrimin e ngjarjeve anomale me anën e metodave tradicionale. 

Dinamikën e rrëshqitjeve dhe të ndryshimeve në qëndrueshmërinë e shpateve e përcaktojë 
proceset gjeologjike dhe fizikë. 


2. DUKURIA E RRËSHQITJEVE NË SHQIPËRI 

Shqipëria është vend malor dhe gjeologjia e Albanideve përfaqësohet nga struktura, litologjia 
e të cilave krijon kushte për paqëndrueshmërinë e shpateve dhe zhvillimin e rrëshqitjeve 
(Fig. 1). Bazuar në formacionet gjeologjike dhe masën e trupit rrëshqitës, mund të bëhet 
klasifikimi i më poshtëm i rrëshqitjeve në Shqipëri: 

1 .Shpate të paqëndrueshme dhe zhvillimi i rrëshqitjeve intensive në shkëmbinjtë e 
tjetërsuar dhe në shtresat e mbulesës në brigjet e liqeneve, kryesisht në 
hidrocentraleve. 

Rrëshqitje tipike të tilla është zhvilluar në Ragam në bregun e liqenit të Vaut të Dejës (Foto 

1, 2, 3, 4), si edhe është riaktiviazuar intensivisht rrëshqitja e mirënjohur e Poravës në 
bregun e liqenit të hidrocentralit (Foto 5, 6, 7 ) në lumin Drin. 

2. Shpate të paqëndrueshme dhe zhvillimi i rrëshqitjeve intensive në shkëmbinjtë e 
formacionit flishor paleogjenik. 

Formacionet e paqëndrueshme, si ato flishore etj. kanë përhapje të madhe në territorin e 
vendit ku janë vrojtuar shpate të paqendrueshëm, prandaj shtrirja e këtyre dukurive nuk 
kufizohet në një lokalitet apo trevë. Paqëndrueshmëria e shpateve është potenciale në 
shume zona të vendit, prandaj studimi i kësaj dukurie ka rëndësi kombëtare. Shembuj 
tipikë të zhvillimit të rrëshqitjeve janë ato në fshatrat Guri i Zi në Elbasan (Foto 8), Gjyras 
në Maliq, në Moglicë të Oparit etj., të cilat kanë arritur përmasa dhe intensitete të tilla sa që 


6 



Alfred FRASHERI 

KONTROLLI DHE MONITORIMII QENDRUESHMERISE SE SHPATEVE DHE RRESHQITJEVE 

Tirane, 2011 


kanë shkaktuar shkatërrimin e ekosistemeve, me të gjitha pasojat e tyre, si edhe dëme 
ekonomike shumë të mëdha, etj. Rrëshqitje e madhe ka qenë edhe ajo në tunelin e devijimit 
të Banjës në Gramsh (Foto 9), etj. 

3 .Shpate të paqëndrueshme dhe zhvillimi i rrëshqitjeve intensive në shkëmbinjtë 
molasikë të neogjenit. Tipike është rrëshqitja e zhvilluar në depozitimet molasike të 
pliocenit-mesinianit në kodrën e Durrësit (Foto 10, 11,12), si edhe ajo në shpatin e kodrës 
së Fakultetit të Gjeologjisë dhe të Minierave në Tiranë (Foto 13). 

4. Shpate të paqëndrueshme dhe zhvillimi i rrëshqitjeve intensive në depozitimet e 
shkrifta kuaternare. 

5. Vidhisje në shkëmbinjtë e tjetërsuar dhe të shkrifët të cilat zhvillohen kryesisht në 
skarpatat e rrugëve, të traseve të kanaleve, të hekurrudhave, të shesheve të ndërtimit. 
Vidhisje janë vërejtur edhe në zonat karstike, veçanërisht në sektorët ku janë formuar 
zgavra të varrosura “pseudokarstike” në mbulesën e shkrifët argjilore mbi shkëmbinj 
gëlqerorë ose halogjenë karstikë (Foto 14). Tipike janë edhe rrëzimet e gurëve dhe blloqeve 
shkëmborë nga faet e maleve ku ndodhen kështjellat si ajo e Krujës (Foto 15), Lezhës, 
Gjirokastrës, etj. 

Prandaj për të mbrojtur ekosistemet, për të realizuar ndërtimin e veprave të sigurta dhe për 
të shmangur rrezikun gjeologjik në veprat ekzistuese nga dukuria e rrëshqitjes, problemi 
shtrohet për tu zgjidhur në disa plane (Dhame L., 1974, Frashëri A. etj. 1996, 1997, 1998, 
1999, Bushati S. etj. 2008); 

1. Prognozimi i mundësisë së zhvillimit të dukurisë së rrëshqitjes. Vrojtimet rekonjicionale 
komplekse gjeologo-gjeofizike, hidrologjike dhe shpim, mjedisore dhe biologjike për sqarimin 
e gjendjes së masivëve shkëmbore, të trupit të rrëshqitjes dhe të dëmtimeve të ekosistemeve. 

2. Përcaktimi i faktorëve me origjinë gjeologjike-gjeofizike pranësipërfaqësore në krijimin, 
aktivizimin dhe dinamikën e shkatërrimeve të ekosistemeve në shpatet që rrëshqasin. 

3. Përcaktimi i faktorëve të mundshëm antropogjenë në aktivizimin dhe dinamikën e 
shkatërrimeve të ekosistemeve ose përkeqësimin e tyre. 

4. Evidentimi i rrëshqitjeve qysh në fazën fillestare të aktivizimit të rrëshqitjes, kur ende nuk 
ka shfaqje të dukshme në sipërfaqen e tokës. 

5. Studimi i trupit të rrëshqitjes, si edhe monitorimi i vazhdueshëm i dinamikës së zhvillimit 
të rrëshqitjes. 

6. Përcaktimi i masave dhe i rrugëve për ndërprerjen e mundëshme të shkatërrimeve të 
mëtejshme, si edhe për rikuperimin e ekosistemeve të shkatërruar. 


3. RRËSHQITJET DHE IMPAKTI I VEPRIMTARISË SË PAKONTROLLUAR NJERËZORE 
NË PAQËNDRUESHMËRINË E SHPATEVE NË SHQIPËRI 

Dimri i vitit 2010, së bashku me rreshjet e shpeshta dhe të vazhdueshme, po shoqërohet 
edhe me dukurinë e prishjes së qëndrueshmërisë së shpateve, zhvillimin e rrëshqitjeve dhe 
shëmbjeve në shumë krahina dhe zona të Shqipërisë. Këto zhvillime janë shoqëruar me një 
shkallë të lartë rreziqesh dhe dëmtimesh të shtëpive, terreneve dhe objekteve të ndiyshme, 
duke rrezikuar në masë të madhe edhe jetën e njerëzve dhe duke e vështirësuar tej mase 
atë. Dhjetra familje mbetën në qiellin e hapur këtë dimër. Rikuperimi i mundshëm i këtyre 
dëmtimeve lidhen me shpenzime ekonomike të mëdha për komunitetin dhe shtetin. 

Prishja e qëndrueshmërisë së shpateve, rrëshqitjet dhe shëmbjet janë dukuri natyrore që 
kushtëzohen nga ndërtimi gjeologjik i territorit, dinamika e ujërave nëntokësore dhe 
sipërfqësore, bimësia dhe struktura e saj, nga kushtet klimarike dhe verimtaria e agjentëve 
atmosferike, si edhe tërmetet. Zhvillimi i këtyre dukurive mund të nxitet dhe të 
përshpejtohet edhe nga verimtaria njerëzore e pakontrolluar në fusha të ndryshme: 
shpyllëzimet, prishja e strukturës së bimësisë në sipërfaqen e tokës, prishja e strukturës së 
rrjedhjes së ujërave sipërfaqësore ose nëntokësore, mos ndërtimi i sistemit të drenimit të 
ujërave në zonat e sheshet ndërtimit, prishja e ekuilibrit të shpateve me ndërtime të 
papërshtatshme në pajtim me strukturën e shtresave të truallit dhe vetitë fiziko-mekanike 
të tyre, me gërmimin e skarpatave me pjerrësi të gabuar. Shumë ndërtime, veçanërisht dy 
dekadat e fundit janë kryer pa studimet e duhura gjeoteknike, si edhe duke ndërtuar kohë 
pas kohe në nivele të ndryshme hipsometrike të shpateve, pa marrë parasysh nivelin e 
riskut të rrëshqitjeve në sheshin e ndërtimit. 

Në mënyrë të veçantë rrëshqitjet aktivizohen pas ndërtimit dhe gjatë shfrytëzimit të veprave 
hidroteknike. Këto veprat, përgjithësisht, janë ndërtuar në kushtet e relievit të thyer malor 
dhe në formacione gjeologjike në të cilat zhvillohet dukuria e rrëshqitjes në Shqipëri. Kjo 
dukuri është e zhvilluar si në mbulesën e shkrifët ashtu edhe shkëmbinjtë rrënjësore. 
Shembull i kësaj është rrëshqitja në Ragam në bregun e liqenit të hidrocentralit të Vaut të 
Dejës (Foto 1, 2, 3, 4. Rrëshqitje tjetër tipike, e madhe e riaktivizuar, është ajo në fshatin 
Poravë në Fierzë, rreth 2.5 km në lindje të digës së hidrocentralit (Foto 5, 6, 7). Gjatë 
periudhës mbi 20 vjeçare të shfrytëzimit të hidrocentralit, ndryshimi i nivelit të ujit në liqen 
dhe filtrimi i ujit në shkëmbinjtë e shpateve të liqenit, ka ndikuar ndjeshëm në ndryshimin 
e vetive fiziko-mekanike të shkëmbinjve dhe në zhvillimin e dukurisë së rrëshqitjes dhe në 
aktivizimin e saj të dukshëm. 

Parë në këtë kënd vështrim, Shqipëria si vend përgjithësisht malor-kodrinor dhe me 
formacione gjeologjike, midis të cilave ka edhe nga ato të paqëndrueshme, si edhe i 
veprimtarisë së pakontrolluar njerëzore, po përballet më pasoja të rënda nga dukuritë që 
lidhen me rrëshqitjet dhe shëmbjet e masave shkëmbore ose e dherave. 

Dy dekadat e tranzicionit kanë sjellë ndërtime të shumta pa asnjë planifikim e kontroll 
teknik e shkencor, si edhe shkatërrime dhe mosmirëmbajtje të sistemeve kulluese. Kjo 
veprimtari e pakontrolluar njerëzore është me pasoja të rënda , që po i ndjejmë nga viti në 
vit gjithënjë e më shumë. Në fotografinë satelitore duket një “lagje moderne” e Tiranës, që 
tashmë nuk është në periferi të saj, paçka që siç thuhet janë jashtë vijës së verdhë (Foto 16). 
Të zbritur nga zonat e thella e të varfëra, drejt qytetit ku prisnin të gjenin jetë më të mirë, 
sejcili ndërtoi ku mundi dhe si mundi. Dhe këta qindra mijë njërëz që shtegtuan drejt 
Tiranës, nuk gjetën asnjë përkrahje nga shteti dhe institucionet e tij se si duhet të 
ndërtonin lajen e tyre të re, që është lagje e shekullit të 21-të. Dhe nuk ka nevojë të jesh 
specilist që të Specialist që të marrësh vesh se këto “paketime” të dëndura shtëpish janë pa 
kanalizime të ujërave të zeza dhe të bardha, dhe pa infrastrukturën me sistemin e rrugëve 
dhe mjediseve publike për një lagje të shekullit ku jetojmë. Ujërat që derdhen të 
pakontrolluara në nëntokë shkatërrojnë strukturën e truallit, duke sjellë dëmtime të 
godinave. Janë ndëruar edhe shtëpi në shpate të pa qëndrueshëm, që nën peshën e 
ndërtimit dhe dukë mos patur kanalizimet e duhura, shpatet bëhen të pa qëndrusheme dne 
rrëshqasin, duke sjellë çarjen e shtëpive, aq më tepër kur bien shira të dëndur. Madje, 
papërgjegjshmëria ka arritur në nivele të tilla sa sa janë lejuar të ndërtohen shtëpi nën 
trupa të rrëshqitjeve ose në shpate të paqëndrueshme, siç ndodh edhe në Durrës, në kodrën 
ku ndodhet vila e mbretit (shih foto 17, 18, 19). 

Fshatra të tërë ose lagje të tyre rrëshqasin, si rasti i njohur i Moglicës, si edhe i shumë 
lagjeve në fshatra të ndryshme të vendit gjatë këtij dimri. Edhe nën diga janë lejuar të 
ndërtohen shtëpi, dukë patur mbi kokë ujërat e liqeneve, që mund ti përmbytin në rast se 
çahet diga prej dheu, si në Ragam të Vaut të Dejës ose në Paskuqan të Tiranës etj. (shih foto 
satelitet 1,2). 

Vërehen shëmbje edhe në monumete të kulturës, si për rreth kështjellave, ose objekteve të 
ndiyshme monumentale, veçanërisht pas gërmimeve pranë tyre (Foto 15). 

Në brigjet e liqeneve të hidrocentraleve janë zhvilluar rrëshqitje me rrezishmëri të lartë, si në 
Poravë pranë Fierzës ose në Ragam, pranë Vaut të Dejës, për arsye se masat e shkëmbinjve 
që rrëshqasin bien drejtpërdrejt në liqenet e hidrocentraleve dhe, duhet patur parasysh që 
masa e trupit të rrëshqitjen në Poravë është rreth 40 milion metër kub. Shumica e shtëpive 
në Poravë janë të çara, siç duket në fotografi. Edhe në Ragam rrëshqet një faqe kodre. Dhe 
për fat të keq edhe këto rrëshqitje nuk monitorohen. 

Shpyllëzimet e bëra kanë zhveshur mijëra hektarë dhe zona të tëra të, si edhe është prishur 
struktura sipërfaqsore e veshjes bimore, duke rritur shkallën e erozinit dhe shkatërruar 
rrugët e drenimit të ujërave sipërfaqësore, çka duket qartë në fotografitë satelitore (Foto 20). 
Kjo veprimtari ka krijuar edhe kushte për prishjen e qëndrueshmërisë së shpateve dhe 
formimin e rrëshqitjeve. 

Janë të shumta rrëshqitjen ose shëmbjet në rrugët automoblistike, midis tyre edhe ato të 
ndërtuara vitet e fundit, çka dëshmon ose që janë trasuar në zonë të pa përshtatshmë, ose 
janë ndërtuar me skarpata të gabuara, në papajtueshmëri me fortësinë e shkëmbinjve të 
shpateve (Foto 21, 22). 

Në këto kushte, është koha për të dhënë kontributin shkencor lidhur me shmangien ose 
minimizimin e rreziqeve nga këto dukuri natyrore, për analizën rast pas rasti të kësaj 
dukurie të dëmshme, si edhe sa më parë duhet të fillojë monitorimi i rrëshqitjeve më 
rrezikshmëri të lartë. Vlerësimi i qëndrueshmërisë së shpateve, i rreshqitjeve dhe monitorimi 
i dinamikës së tyre duhet bërë me metodat multidisciplinore bashkëkohore gjeologjike- 
gjeofizike dhe jo me një vështrim sipërfaqësor si turist. Natyrisht, për këtë duhen të 
angazhohen specialistët dhe shkencëtarët më të mirë të fushës nga institucionet shkencore 
të ndryshme të vendit. 

Por kjo nuk mjafton. Shkaqet e paqëndrueshmërisë së shpateve dhe të krijimit të 
rrëshqitjeve, të shëmbjeve dhe rreziqet nga zhvillimi i tyre duhen analizuar ngushtë edhe me 
impaktin e veprimtarisë njerëzore të pakontrolluar për prishjen e qëndrueshmërisë së 
shpateve dhe gjenerimin e rrëshqitjeve dhe shëmbjeve. Kjo në rradhë të parë është punë e 
ligjvënësve dhe e organeve shtetërore kompetente. Ka ardhur koha që të punojnë për të mos 
lejuar të shkatërrohet më tej vendi, çka me mosveprim është shkaktuar këto njëzet vjet të 
tranzicionit. Sa më parë duhet të bëhen përmirësimet e legjislacionit për ruajtjen dhe 
mbrojtjen e mjedisit, monitorimin e rrëshqitjeve, si edhe për projektimet dhe ndërtimet e 
veprave të ndiyshme edhe në lidhje me dukurinë e rrëshqitjeve. 

Fig. 1. Rëshqitjet më të mëdha në Shqipëri. 

Foto 1. Pamje satelitore e digës së Ragamit, Vau i Dejës dhe rrëshqitjes pranë saj 



Foto 2. Pamje satelitore e digës së Ragamit, Vau i Dejës dhe 
rrëshqitjes në veri të saj 

Foto 3. Pamje e përgjithëshme e rrëshqitjes së Ragamit në Vaun e Dejës, ku tregohet edhe 
pozicioni i njërit nga profilët gjeofizikë (Korrik 1996). 



Foto 4. Shkëmbinjtë serpentinitë të milonitizuar në ballin e rrëshqitjes së Ragamit në 
bregun e liqenit të Vaut të Dejës (Korrik 1996). 

Foto 5. Pamje satelitore e digës së Hidrocentralit të Fierzës dhe 
rrëshqitja në fshatin Poravë në lindje të saj 



Foto 6. Pamje e përgjithëshme e rrëshqitjes së Poravës, me 
vendkalimin e profilit gjeofizik. 

Foto.7. Pamje e godinave të çara në fshatin Poravë nga veprimi i rrëshqitjes (Dhjetor 1996). 



Foto 8. Pamje nga rrëshqitja në fshatin Guri i Zi, Labinot,Elbasan. 

Foto 9. Pamje nga rrëshqitja në veprën hidroteknike të Banjës (Korrik 1987). 



Foto 10. Pamje satelitore e kodrës së Vilës së Mbretit Zog në Durrës dhe 

shpatet me rrëshqitje. 

Foto 11. Pamje nga rrëshqitja në kodrën e Durrësit 



Foto 12 Pamje e çarjes së godinës së Vilës së Mbretit Zog nga rrëshqitja në kodrën e 

Durrësit. 

Foto 14. Pamje nga vidhisje dheu mbi një gropë pseudokarstike; 

Foto 15. Rrëzime gurrësh në shpatin e kodrës së kështjellës së Krujës 



Foto 16. Pamje satelitore e ndërtimeve të reja pa asnjë planimetri urbane në Tiranë 

Foto 17-a. Shlyllëzimet masive janë njëra nga arsyet keryesore të rritjes së intensitetit të errozionit dhe 

zhvillimit të rrëshqitjeve 



Foto 17-C. Shpyllëzimet masive në Tuç 

Foto 17-c. Shpyllëzimet masive në Qafë-Mali, Lajthizë 



Foto 18. Zhveshja e sipërfaqes së Tokës nga terracat pa sistemet e drenazhimit të ujërave sipërfaqësorë 

Foto 18. Skarpata më të pjerrëta sesa lejon fortësia e shkëmbinjve serpentinitë në rrugën Elbasan- 
Librazhd, ku ka rrënie gurrësh në trasenë e rrugës gjatë shirave 



Foto 19. Pamje satelitore e rrëshqitjes në skarpatën e rrugës së re Tepelenë-Gjirokastër. 

Foto 20. Pamje satelitore e digës së rezervuarit të Paskuqanit në Tiranë, nën të cilën janë ndërtuar 

shumë banesa. 

4. METODIKA KOMPLEKSE PËR STUDIMIN DHE MONITORIMIN E 
QËNDRUESHMËRISË SË SHPATEVE DHE RRËSHQITJEVE 


Studimet e integruara komplekse gjeologo-gjeofizike inxhinjerike, hidrogjeologjike, dhe 
gjeodezike, lejojnë të studiohen shpatet dhe të përcaktohen shkaqet e zhvillimit të dukurisë 
së rrëshqitjve, të prognozohet dinamika e aktivizimit të tyre, të përvijohen masat që duhen 
marrë për të shmangur viktimat njerëzore dhe për të minimizuar dëmtimet e ekosistemeve 
dhe të humbjeve ekonomike. Rezultatet e këtyre studimeve janë të domosdoshme edhe për 
të projektuar masat e nevojshme tekniko-ekonomike për të rikuperuar ekosistemet e 
shkatërruar. Ky studim integral i kontrollit të riskut të rrëshqitjeve është një procedurë e 
përafrimit të një pas njëshëm, që bazohet në njohjen e ligjësive të strukturës së Tokës, 
kontroll i thellë i ndërtimit të brëndshëm të zonave të rrezikuara, si edhe vrojtimet e 
lëvizjeve të vogla në brëndësi të trupave kritikë, që konsiderohen potencialisht të gatshëm 
për të rrëshqitur poshtë. Metodika multi disiplinore ka si synim të krijojë një kontroll të 
përgjithshëm dhe të integruar, i cili ka mundësi të përcaktojë sheshet e rrezikshme, të bëhet 
klasifikimi i tyre në varësi të nivelit të riskut të rrëshqitjes, si edhe të krijohet një metodë për 
vrojtmin e vazhdueshëm të riskut të rrëshqitjes. Kontrolli, nga një anë duhet të jetë mjaft 
universal, që të përshtatet në mos në të gjitha rrëshqijet por në shumicën e rasteve, si edhe 
nga ana tjetër të jetë mjaft fleksibël, për tu përshtatur me çfarëdo kushtesh gjeologjike dhe 
sipërfaqësore lokale. Por, megjithëse janë zhvilluar shumë metoda për dallimin e 
përgjithshëm të shpateve të rrezikuara dhe që kanë nivel të ndryshëm rrezikshmërie, deri 
më sot, komuniteti tekniko-shkencor dhe i biznesit ende nuk kanë përshtatur dhe zbatuar 
një metodologji universale të pranueshme, që të jape ndihmesë për parashikimin dhe 
menaxhimin tërësor të rrëshqitjeve në të gjitha rastet. Ende nuk ka një përcaktim thelbësor 
se cili kompleks metodash kontrolluese dhe monitoruese është më e përshtatshme për 
secilën fazë të nivelit të rrezikshmërisë. Prandaj aktualisht është shumë e domosdoshme 
zhvillimi i një sistemi monitorues për parashikimin e hershëm të rrëshqitjeve dhe i 
një sistemi rreziku që të japë tregues për lëvizjet e shpatit në të ardhmen, për 
periudhën kur ka ende kohë të mjaftueshme për të marrë masat e duhura. 

Bashkësia e metodave mund të përdoret për: 

gjetjen e shpateve potencialisht të rrezikshme: interpretim i përbashkët i imazheve 
hapësinorë me rezolucion të mesme dhe të lartë, i fotografive ajrore, si edhe i të dhënave 
gjeologjike-gjeofizike-gjeodezike ekzistuese për dallimin e zonave potencialisht të rrezikshme 
dhe struktures së linjave tektonike dhe blloqeve të shkëmborë në territoret në studim, 

klasifikimin e zonave sipas nivelit të rrezikshmërisë bazuar në rezultatet e 
interpretimit të vrojtimeve në distancë dhe të dhënave ekzistuese gjeologo-gjeofizike- 
gjeodizike ekzistuese dhe koncetrimin e mëpastajshëm të studimeve dhe kontrolleve 
në zonat më të rrezikuara, 

studimin dhe kontrollin e detajuar të shpateve të rrezikuar. Kontroll inovativ i 
saktësisë së lartë i strukturës së brëndshme në thellësi kryhet me ndihmën e 
metodës së mikro-sondimeve sizmike, krahas me tomografitë sizmike dhe 
gjeoelektrike, 

gjetjen e zonës ku mund të ndodhin lëvizje rrëshqitëse (rrafshe rrëshqitëse) brënda 
shpateve të rrezikuar, duke interpetuar në kompleks rezultatet e tomografie gjeofizike 
dhe të mikro-sondimeve sizmike, së bashku me të dhënat ekzistuese gjeologjike- 
gj eofizike. gj eodizike, 

diktimin e lëvizjeve të brëndëshme në shpatet, me anën e vrojtimeve përsëritëse të 
zhvendosjeve të brëndshme të shkëmbinjve, 


23 



Alfred FRASHERI 

KONTROLLI DHE MONITORIMII QENDRUESHMERISE SE SHPATEVE DHE RRESHQITJEVE 

Tirane, 2011 

Instalimi i sistemeve për monitorimin/vrojtimet përsëritëse brënda shpateve më të 
rrezikuar. 

vlerësimi i riskut gjeologjik, 

krijimin e bazës së të dhënave për rrëshqitjet. 

Duke u bazuar në të gjithë këtë informacion kompleks të integruar krijohet mundësia 
për: 

Realizmin e planifikimit urban të bazuar edhe në vlerësimin e këtye dukurive, 
Projektimin e sigurtë të veprave të ndryshme ndërtimore, 

Projektimin e masave inxhinierike dhe për të bërë vlerësimet ekonomike për 
rehabilitimin e rrëshqitjeve. 

Metodat për studimin e rrëshqitjeve janë zhvilluar gjatë disa dekadave. Ato kanë synuar në 
regjistrimin e lëvizjeve rrëshqitëse të mundëshme, duke preferuar mundsisht qysh nga fazat 
e herëshme. 

Studimet gjeologo-gjeofizike inxhinjerike dhe vrojtimet gjeodezike të kryera për 
studimin e qendrueshmërisë së shpateve dhe të rëshqitjeve, si edhe për monitorimin e tyre 
në Shqipëri kanë qënë programuar për zbatimin në tre drejtime: 

1. Vrojtime komplekse gjeologo-gjeofizike sipërfaqësore dhe vendosja e reperëve 
gjeofizike dhe gjeodezike. 

2. Shpimi i puseve të cekët, vrojtime sizmike pus-sipërfaqe dhe karotazhe. 

3. Vrojtime gjeofizike dhe gjeodezike në puset dhe në sipërfaqen e tokës. 

Me këto punime komplekse është përcaktuar forma dhe struktura e trupave 
rrëshqitës, janë vlerësuar vetitë fiziko-mekanike të trupit rrëshqitës dhe shkëmbinjve 
rrënjësorë, është regjistruar niveli i veprimtarisë sizmo-akustike natyrore e rrëshqitjes. Këto 
të dhëna japin ndihmesë për të vlerësuar qëndrueshmërinë e shpatit dhe dhe dinamika e 
rrëshqitjeve. 

Studimi dhe metodat të përdorura aktualisht i përkasin disa fazave: 

1. Punime përgatitore: a) Përzgjedhja e zonave të gjera të ekspozuara ndaj rrezikut të 
rrëshqitjeve. 

b) Përgatitja e kompletit të imazheve hapësinore me rezolucion të lartë dhe të mesëm, i të 
dhënave ekzistuese gjeologjike-gjeofizike- gjeodezike për zonat e përzgjedhura. 

2. Krijimi i modelit gjeologjik krahinor: a) interpretim i përbashkët i imazheve 
hapësinore, si edhe të dhënat gjeologjike dhe gjeofizike, 

b) Krijimi i modelit paraprak gjeologjik i territorit. 

Ky model bazohet në: 

- Analizën kompiuterike të imazheve hapësinorë duke përdorur metodat standard, përfshirë 
edhe paketën e softuerit LESSA (Lineament Extraction and Stripe Statistical Analysis, 
Analizë Statistikore e Nxjerrjes dhe Fshirjes së Tipareve). 

- Skemat e prishjeve tektonike dhe blloqeve të strukturës për territoret në studim. 

- “Monitorimin retrospektiv”, ku imazhet hapësinore që interpretohen krahasohen me 
imazhe të njejta për territorin e dhënë, por të marra në vitet pasardhës. Kjo bën të mundur 

të shikohen procet e reja gjeologjike në zhvillimin e tyre. E njëjta procedurë mund të kryhet 
edhe për fotografitë ajrore ekzistuese. 

- Analizën paraprake e të dhënave disponuese gjeologjike dhe gjeofizike, për të gjetur se si 
mund të shfaqet në sipërfaqe struktura e thellë me rrëshqitjet “që flejnë”. Kujdes i veçantë 
tregohet për gjetjen e korrespondencës midis rrafsheve të rënies së shtresave të sedimenteve 
dhe drejtimit të shpateve. 

- Raportet përshkrues paraprakë (sistemet e treguesve konvencionalë) për hartat dhe 
skemat e më pasme ndërmjetëse dhe përfundimtare. 

- “Portretet fotografikë të peisazhit” të zonave të pritshme duke u bazuar në veçoritë e 
shfaqura të rrëshqitjes, të cilat mund të reflektohen në imzhet hapësinore, si edhe ndihma e 
tyre lidhur me strukturat gjeologjike, të njohura sipas të dhënave gjeologjike dhe gjeofizike. 
Në kriterin e formuluar kriteri për verifikimin e modelit. 

j) Hartave kompiuterike dhe paraqitjen 3D të fushave të treguesve bazuar në të gjitha 
interpretimevet integrale të paraqitura më lart. 

3. Klasifikimi i zonave potencialisht të rrëshqitëshme sipas nivelit të rrezishmërisë 

Klasifikimi i zonave potencialisht të rrëshqitëshme sipas nivelit të rrezishmërisë, i cili mund 
të realizohet duke u bazuar në: 

Analizën e thellë të “foto-portreteve të peisazhit” për zonat e pritshme rrëshqitëse, 
Analizën e thellë të hartave kompiuterike dhe paraqitjeve 3D të fushave të treguesve, 
Kriterin e përpunuar për klasifikimin e shpateve, 

4. Struktura e brëndëshme e rrëshqitjeve potencialisht të rrezikshme: 

a) Ekzaminimin i detajuar i strukturës së brëndshme të rrëshqitjes potencialisht të 
rrezikshme, zbulimi i thyerjeve tektonike dhe i rrafshjeve të rrëshqitjes, 

b) Vrojtimi i drejtpërsëdrejti i zhvendisjeve të vogla (prirja e zhvendosjeve) brënda 
trupave të rrëshqtjeve të mundëshme. 

Në këtë mënyrë, zonat potencialisht të rrezikshme mund të zbulohen në bazën e 
interpretimit të përbashkët të imazheve satelitore të rezolucioneve të larta deri të mesme, si 
edhe të të dhënave ekzistuese gjeologjike dhe gjeofizike. Duke u bazuar në rezultatet e këtij 
interpretimi krijohet edhe modeli gjeologjik paraprak i territorit. Prandaj, edhe faza e parë e 
studimit modern integral bashkëkohor fillon me grumbullimin e imazheve hapësinore 
satelitore dhe të fotografive ajrore. 

Imazhet hapësinore satelitore 

Në këto pesë vjetët e fundit, imazhet hapësinore të përftuara kryesisht me anën e Radarëve 
me Hapje Sintetik (SAR) dhe imazhet me shkallë shumë të vogël spektrozonale, janë 
përdorur për programet e vrojtimeve satelitore të rrëshqitjeve, sipas programeve të Agencisë 
Hapësinore Europiane (Projektet SLAM, ALPS, IGOS Geohazards, MASMOV). Radari 
Interferometrik Satelitor (InSAR) është një teknikë në të cilën komponentët fazore të sinjalit 
të kthyer të radarit të dy ose më shumë skemash të Hapjeve Sintetike Radar (SAR), është 
është propozuar për të zbuluar lëvizjen e trualli (Fig. 2). Nevoja për saktësi më të lartë dhe 
varësi kohore të rezultateve ka sjellë që këto pesë vjetët e fundit të përfshihet në studim 
Interferometria Përhapësit të Qëndueshëm (Persistent Scatterer Inteferometry, PSI). 

PSI është një teknikë e vrojtimit në largësi, që përdoret për të kalkuluar lëvizjet e vogla 
individuale të pikave të truallit dhe strukturës në një zonë të gjerë të mjediseve urbane ose 
gjysmë urbane (Fig. 2). Teknika përdor të dhënat arshivore të radarit satelitor, duke filluar 

nga ato të vitit 1992, për të identifikuar veçoritë e rrjetit të përhapësit të qëndrueshëm, 
d.m.th. të reflektimeve të radarit nga të godinat, urat, ose të veçime natyrore të zhveshjeve 
të shkëmbinjve, që me matjet me saktësi milimetrike në mënyrë retrospektive krahasohen 
me të dhënat e arshivës. PSI ka mundësi të furnizojë në kompleks të dhëna si për madhësitë 
vjetore të lëvizjes edhe për historinë e lëvizjes shumë vjeçare për pika individuale të 
shpërndara. Koleksioni i imazheve hapësinore të rezolucionit të lartë dhe të mesëm është i 
aftë të krijojë effekt steroskopik me rezolucion 2-5 m për zonat e përzgjedhura. 

Imazhet me rezolucion të ndryshme mund të japin detaje shumë të ndryshme, prandaj 
duhet të dallohen ato detaje të cilat janë të nevojshme për zgjidhjen e detyrës. Për të njëjtët 
tipe të imazheve, informacioni varet nga spektri i valëve të radarit, stina e vrojtimit satelitor 
(lagështia e truallit/mungesa e lagështisë, minimumi i vegjetacionit ose në të kundërt 
zhvillimi i disa llojeve bimësh, etj.), lartësia e diellit mbi horizont (ose data dhe koha e 
vrojtimit), si edhe kombinimi ose bashkësia e tyre. 

Imazhet për të njëjtën zonë duhen mbledhur edhe për vite të ndryshme, për të realizuar 
“analizën retrospektive”, për të vrojtuar dinamika e shumë proceseve aktuale gjeologjike. 
Imazhet e SAR, që shpesh kanë rezolucion hapësinor të ulët (zakonisht nga 7-8 m deri 
30 m, 1 m vetëm në rastin s satelitit TerraSat), janë të afta të zbulojnë lëvizje të sipërfaqes 
në shkallë centimetrike, duke përdorur analizën e pikave shënjë (përhapësit e 
qëndrueshëm). 


Faktoret kufizues se DinSAR: 

- Ndryshimet e reflektivitetit 

- Turbullimet atmosferike 



Efektet atmosferike mund te vleresohen dhe 
perjashtohen duke perdorur: 


- seri te gjata kohore e te dhenave te SAR 

- perhapesit e perhershem (Permanent scatterers- PS) 
qe lejojne te Identifikohen shenjat koherente 



PS 

Fig. 2. Teknika e radarit PS (Përhapësit e Qëndrueshëm) 
(Geological Survey of Slovenia, 2008-2009) 


Është e nevojshme edhe grumbullimi i fotografie ajrore të vjetra de aktuale për të njejtin 
territor. 

Softuerët e PSI analizojnë përgjigjet fazore të pikave shënjë dhe janë të aftë të veçojnë 
çvendosjet e truallit, lartësinë dhe kontributet atmosferike të fazës për secilën pikë. Siç 

rezulton nga këto korregjime arrihet saktësi matje të rendit +/- 0.1 mm/vit të madhësisë së 
zhvendosjes. Kontributi fazor që i detyrohet atmosfrës vlerësohet për çdo skenë në bazën e 
të dhënave. 

Hartat e lëvizjeve relative të tuallit në zona të gjëra sipas PSI, me saktësi pothuajse 
milimetrike përgjatë linjës së vizionit satelitor (LOS) në rrafsh vertikal është nën atë që 
arrihet me GPS. Saktësia absolute hapësinore është rreth 15 m, ndërsa saktësia relative 
hapësinore është rreth +/- 5 m në drejtimin Lindje-Perëndim dhe 2 m në drejtimin Veri- 
Jugë. Megjithë këtë, PSI përfaqëson matje me kosto të ulët dhe kohë efektive të shkurtër për 
kontrollin e lëvizjes së truallit në zona të gjëra. 

Zakonisht të dhënat e marra në Bandat X dhe C, d.m.th. me gjatësi valësh 3,1 cm dhe 5,6 
cm, që janë përparësia e të dhënave të SAR, nuk mund të përdoren për të bërë 
“transparencën” e shkëmbinjve të shkrifët, pasi depertueshmëria e valëve me këto gjatësi 
nuk është më e madhe se disa centimetre, kështu që të dhënat e SAR mund të pasqyrojnë 
vetëm sipërfaqen e rrëshqitjes por jo të brendësisë së trupit rrëshqitës, qoftë edhe kur 
rrëshqitja ndodhet në shkëmbinj të shkrifët. Me gjithë se vrojtimet satelitore nuk kanë 
periodicitet shumë të lartë (nga 2,5 ditë deri 35 ditë për satelitët ekzistues që kanë pajisje 
SAR), në disa rastë metodat satelitore janë të afta të zbulojnë dukuri katastrofike të lëvizjeve 
rrëshqitëse që kryhen. 

Aktualisht përdoren teknika innovative për analizën e imazheve satelitore të strukturave të 
thellësisë (Boyarchuk K.A., Maloushina N.I., Miloserdova L.V.). Metoda është bazuar në 
analizën gjeodinamike të informacionit për sistemet gjeologjike dhe formulimit të imazheve 
hapësinore duke u bazuar në përmasat e objekteve të interesuara. Rezultatet përfaqësojnë 
modelin struktural të territorit, i cili mund të detalizohet me anën e të dhënave ekzistuese 
gjeologjike dhe gjeofizike. Në këto raste, këto të dhëna nuk lidhen mekanikisht me imazhet 
hapësinore, por ato ndërtojnë dhe pasurojnë modelin, duke sjellë detaje të reja lidhur me 
ndërlidhjen e brëndëshme të komponenteve. Përparësi e madhe e kësaj metode është aftësia 
për tu përshtatur për kushte tektonike dhe sipërfaqësore fare të ndryshme, për deri sa 
kriteret dhe treguesit e rrëshqitjeve variojnë në varësi të kushteve gjeologjike dhe praktike. 

Mund të kryhet edhe analiza kompiuterike e imazheve hapësinorë duke përdorur metodat 
standard, përfshirë edhe paketën e softuerëve LESSA (Lineament Extraction and Stripe 
Statistical Analysis- Analiza Statistikore e Nxjerrjes dhe Fshirjes së Tipareve) për të ndërtuar 
skemën e strukturale me prishjet tektonike dhe blloqet në zonë (Fig. 3). 



Fig. 3.Vlerësimi fushor i zhvendosjeve të zbuluara nga PSINSAR 
(Geological Survey of Slovenia, 2008-2009) 

Bëhet lidhja e imazhit hapësinor me hartat ekzistuese topografie, gjeologjike dhe gjeofizike 
për realizimin e interpretimit të përbashkët. Për këtë, mblidhen të gjitha të dhënat 
ekzistuese gjeologjike, gjeofizike dhe gjeodezike për zonën, si harta topografike (e 
detyrueshme), harta litologjike lidhur me llojet e formacioneve në zonë dhe vetitë e tyre 
fiziko-mekanike, harta gjeologjike dhe gjeofizike dhe prerjet përkatëse, etj. Kryhet analiza 
paraprake e të dhënave të disponueshme geologjike e gjeofizike, sepse ato lejojnë të shikohet 
në thellësi të strukturës si edhe të zbulohen rrëshqitjet “që flejnë” , të cilat në ndonjë ditë 
mund të shfaqen në sipërfaqe. Krijohet “portretit fotografik i rrëshqitjes” për zonat e 
pritshme për rrëshqitje, të cilët japin ndihmesë në zbulimin e veçorive që mund të 
pasqyrohen në imazhet hapësinore, në lidhje me strukturat gjeologjike të njohura sipas të 
dhënave gjeologjike dhe gjeofizike, si edhe për formulimin e kriterit për verifikimin e modelit. 
Përgatiten harta kompiuterike 3D të fushës së treguesve. 

Për çdo shkallë studimi përcaktohen treguesit kryesorë për interpretimin, si edhe 
saktësohen stina, tipi i imazheve, zona e spektrit, nën të cilët shfaqën më mirë tregue sit. Dy 
tipe treguesisht merren në konsideratë: treguesit lidhur më strukturën në thellësi, si edhe 
treguesit e drejtpërsëdrejtë të rrëshqitjes së mundëshme. Për ngjarjet gjeologjike duhen 
përcatuar treguesit parimorë: prishjet tektonike, shënjat e rrëshqitjeve të vjetra dhe të 
ortekëve, lëvizjet e shpateve. Gjatë analizës vizuale të imazheve kihen parasysh parametrat e 
më poshtëm: skarpata e rrëshqitjes dhe të erozionit, “dehja e vegjetaciont” (pozicioni jo 
normal i pemëve, shkurreve, etj.), lokalizimi karakteristik i burimeve lidhur me elementët e 
relievit (“lumenjtë e barit” që markojnë zonat e truallit me lagështi), zhvendosja 
karakteristike e kufinjve gjeologjikë, etj. 

Bazuar në rezultatet e kësaj faze dallohen shpatet potencialisht të rrezikuar dhe klasifikohet 
niueli i rrezishmërisë së tyre. 

Studimi i detajuar i shpateve dhe i rrëshqitjeve konsiderohet se ka një rëndësi si të shtyllës 
kurrizore. Metodat gjeofizike përfaqësojnë pjesën më të rëndësishme e studimeve 
komplekse multi disiplinore. Në kompleksin gjeofizik bëjnë pjesë: 

a) Mikrorilevimi magnetometrik për evidentimin e fillimit të veprimtarisë së rrëshqitjes, në 
nivelet ende të pavrojtueshme vizualisht në sipërfaqen e tokës. 

b) Tomografia gjeoelektrike e realizuar me sondime elektrike vertikale ose me prerjen reale 
sipas profilimeve të gradientit të mesëm me skema të shumfishta. Krahas vlerësohet edhe 
anizotropia elektrike e trupit rrëshqitës dhe e shkëmbinjve rrënjësore. 

c) Tomografia sizmike e valëve gjatësore dhe tërthore, me frekuencë të lartë. 

d) Vrojtimet dhe monitorimi i emisionit sizmik të proceseve të deformmit brënda strukturës 
të rrëshqitjeve potencialisht të rrezikshme përfaqësojnë metodikën më të rëndësishme të 
studimit monitorues të shpateve. 

e) Studimi gjeofizik i shpimeve (karotazhi elektrik, radioaktiv dhe zanor) për të studiuar 
trupin e rrëshqitjes dhe shkëmbinjtë rrënjësorë. 

i) Inklinometria për të vlerësuar pjerësimin e puseve të vrojtimit me kohën në procesin e 
monitorimit të rrëshqitjeve. 

j) Vrojtimi i deformimeve të brëndëshme të trupit të rrëshqitës. 

k) Nxjerrja e kampioneve nga trupi rrëshqitës dhe shkëmbinjtë rrënjësorë, për të kryer 
analizat për përcaktimin e vetive fiziko-mekanike, përcaktime mineralogjike, petrografike të 
shlifeve, etj. 

Veç të tjerash, punimet komplekse gjeofizike për kontrollin e vetive fiziko mekanike të 
truallit dhe të shkëmbinjve, në kuadrin e vlerësimit të qëndrueshmërisë së shpateve kanë si 
qëllim kryesor edhe vendosjen e reperëve - gjeofizikë, krahas atyre gjeodezikë, në rrëshqitjet 
aktive, për të siguruar monitorimin e tyre. Mundësitë që krijojnë metodat gjeofizike për 
zgjidhjen e problemeve të përcaktuara varet kryesisht nga modeli fiziko-gjeologjik i 
rrëshqitjes. 

Shumë metoda gjeofizike janë përdorur për kontrollin e shpateve dhe për të zbuluar 
heterogjenitetet formacionale, kufinjtë dhe vetitë e masivëve shkëmborë. Vitet e fundit, 
shumë nga këto metoda kanë pësuar ndryshime të mëdha. 

Sizmika 

Metoda kryesore e përdorur është metoda sizmike e valëue të thyera (Stoethzner; Telford et. 
al.; Williams and Pratt, Bruno; Kurahashi et. al, Frashëri A. 2005, Bushati S. etj. 2008). 
Zhvillim i mëtejshëm e metodave sizmike të zbatuara për kontrollin e shpateve ka qënë 
realizimi i tomografisë sizmike, matjet e anizotropisë së shkëmbinjve, dobësimi dhe 
përthithja e valë ve (Luijk; Pyrak-Nolte and Shiau, Frashëri A. 2005, Bushati S. etj. 2008). 

Kur fillojnë lëvizjet e vogla përgjatë rrafsheve të rrëshqijes, madje përpara sesa rezultatet e 
këtyre lëvizjeve të shfaqen në sipërfaqen e Tokës, ato shkaktojnë disa “zhurma” dhe 
“murmuritje” . Prandaj, aktualisht, në kompleks me tomografinë sizmike zbatohet edhe 
metoda e ekspozimit të miksosizmave me frekuencë të ulët për studimin ë zonave të 
rrëshqitjeve. Kjo metodë jep të dhëna për studimin e strukturës së prishjeve tektonike dhe 
të shkallës së verimtarisë së tyre (Gorbatikov A.V., 2005, Russian Federation patent 
Nq 2271554, aplikimi Nq 2005 1083620) dhe,si një metodë sizmike e detajuar, hartografon dhe 
ekzaminohen në detaje heterogjenitetet vertikale dhe horizontale brenda trupit të 
rrëshqitjes. Metoda është analoge me atë të vrojtimeve sizmike, veçse si sinjal për sondim 
përdoren valet sizmike sipërfaqësore të frekuencës së ulët të truallit së Tokës, të natyrës së 
valëve sipërfaqësore të mikrosizmave Rayleigh’s. Metoda bazohet në mundësinë e 
heterogjeniteteve të shpejtësiore së kores së Tokës për të ndryshuar spektrin e fushës së 
valëve mikro-sizmike. Në sipërfaqen e Tokës mbi heterogjenitete të frekuencës së lartë 
vrojtohet zvogëlim i amplitudave spektrale për frekuencën e dhënë (f'), ndërsa amplitudat 
zmadhohen mbi heterogjenitete te fekuencës së ulët. Frekuenca (f) i përgjigjet 
heterogjeniteteve të thellësisë H dhe shpejtësisë të modës bazë të valëve të Rayleigh [Vnff)]: 
H=0.5VR(f)/f Qëndrueshmëria e matjeve bazohet në investigimin e rezultateve të vetive 
statistikore të mikro-sizmave. Teknologjia e matjeve të kujton sondimet magnetotelurike, 
por shfrytëzohet fusha e zhurmave mekanike në vend të fushës elektromagnetike. Metoda 
është e aftë të lejojë ndërtimin e imazheve 3D të profileve për objekteve gjeologjike në shkallë 
krahasuese me atë të valëve sizmike. Janë veçanërissht efektive veçoritë e rezolucionit të 
kësaj metode, e cila lejon të gjenden objektet e heterogjeniteteve anësore. 

Zbatimi i metodës është me kosto të ulët, më të ulët sesa kosto e vrojtimeve sizmike 
standard për të njejtën rezolucion në thellësi. Kjo metodë nuk kërkon përdorimin e një rrjeti 
multi-pikash të stacioneve sizmike që punojnë të sinkronizuar. Metoda mund të pajiset me 
aparaturëve që punojnë me parimin “nga pika në pikë”. Punimet në terren kryhen me paisje 
të ndërtuara posaçërisht për realizimin praktik të vrojtimeve me këtë metodë. Këto pajisje 
përfshijnë stacion sizmik të kompiuterizuar dhe një bashkësi të simomarrsave që mbulojnë 
diapazonet frekuanciale 0.5-M5 Hz dhe 0.03-H5 Hz. Dhe 500-4000 Hz. Sonda realizon 
vrojtimin tre komponentësh të emisionit sizmik. Në procesin e përpunimit të të dhënave 
merren parasysh edhe kushtet klimatike, proceset atmosferikë dhe sizmicitetin krahinor. 
Për këto vrojtme duhet patur në konsideratë koha e leximit e sistemit. Për të veçuar 

diapazonet frekuenciale të zhurmave sizmike dhe sizmo akustike të shkaktuara nga njerëzit 
nga ato natyrale duhen dalluar parametrat statistikohe të zhurmave sizmike dhe sizmo- 
ukustike. Procedura e përpunimit të të dhënave përshtatet për kohën reale të prognozimit të 
gjendjes korente të proceseve deformuese që zhvillohen në brëndësi të rrëshqitjes. 
Informacioni lidhur me kushtet e shkëputjes së sipërfaqes (rrafshit të rrëshqtjes) 
përpunohet në mënyrë të vazhduar dhe paraqitet në ekranin e operatorit, krahas edhe 
treguesit të riskut të rrëshqitjes. 

Elektrometria 

Metodat elektromagnetike janë përdorur për kontrollin e qëndrueshmërisë së shpateve gjatë 
një periudhe të gjatë kohe (Bogoslovsky and Ogilvy, Frashëri A. 2005, Bushati B. etj. 2008). 
Përmirësimet e kohëve të fundit në pajisjet si edhe programet kompiuterike kanë krijuar 
kushtet për zbatimin e imazheve të rezistencës elektrike specifike të dukshme dhe 
tomografinë dy dhe tre përmasore (Dahlin and Bernstone, Li and Oldenburg, Loke and 
Barker, Frashëri A. 2005, Bushati B. et.. 2008, etj.). 

Zhvillim i më tejshëm i metodave gjeoelektrike për kontrollin e rrëshqitjeve kanë qënë 
vrojtimet me gjeoradar (Coe et al.; Galgaro, Genevois), matjet me lazer (GeoDev SA Earth 
Technologies), video kamerat (Kin wah Leung). 


Vrojtimi i deformacioneve 

Krahas matejeve gjeofizike kryhen edhe matje të deformacioneve të sipërfaqes, kryesisht me 
anën e inklinometrave (Applied Geomechanics Inc.), dhe matjet me synim të përcaktimit të 
lagështirës të trupit rrëshqitës (Monitorimi në kohë reale me anën e sistemit aktiv të 
rrëshqitjeve, i zhvilluar nga Shërbimi Gjeologjik i U.S.A.). 

Janë projektuar dhe ndëtuar përkulje-matës (flexion-matës) dy koordinatësh për matjen e 
deformimeve përkulëse të kolonave të puseve të shpuar në trupit të rrëshqitës. Sonda e 
përkulje-matësit kanë dy elementë elastikë të ndjejshëm, të lidhur në skemë urë për matjen 
e deformimeve sipas dy boshteve ortogonalë. Këto pajisje kanë karakteristikat: Hapi i matjes 
fillon nga çdo 1 cm, diapazoni i matjes (rrezja minimale e përkuljes) është 0,75 m, 
ndjejshmëria (rrezja maksimale e përkuljes) 30 m. Për të rritur përmbajtjen e informacionit e 
të dhënave të matjeve të kryera në rrëshqitjet, preferohet që të disponohen të dhëna për 
shpërndarjen e rrezeve të përkuljeve të lidhura me profile hapësinore. 


Në shumë raste është përdorur një kombinim i disa metodave për të njëjtën zonë, pasi 
veçori të ndryshme të strukturës nëntokësore mund të zbulohet nga metoda të ndryshme 
(Anon, Bruno at al- the US Washington Park Station monitoring system, Frashëri A. 2005, 
Bushati S. etj. 2008). 

Metodat gjeofizike që u përshkruan janë të frytshme për marrjen e të dhënave lidhur me 
vetitë e shkëmbinjve dhe të dherave, si edhe kufinjtë nëntokësorë midis formacioneve të 
ndiyshme. Por sistemet vrojtuese moderne të sofistikuara synojnë në zbulimin e fillimit të 
lëvizjeve. Në disa raste, janë të afta të japin informacion lidhur edhe me lagështinë e 
shkëmbinjve në shpatet, d.m.th. të japin të dhëna për fillimin e lëvizjeve të mundëshme, në 
kushte të favorshme. Por, pikërisht fakti se vëtëm në “kushte të favorshme” vrojtimet me 
këto metoda vazhdojnë me lëvizjen e më pasme të shkëmbinjve, ato jo për çdo rast japin 
informacion lidhur me parashikimin e sjelljes së rrëshqitjes. Kështu, “pika e zgjimit” në 
parim e metodave monitoruese, të cilat sot kryhen në rrëshqitjet kudo rreth botës, është 

fakt se ajo aktualisht vetëm sa zgjidh detyrën e zbulimit të lëvizjes, në rastin më të mirë, në 
fillimin e saj, madje ndonjëherë kur lëvizja është në progres. 

Klasifikimi i shpateve mund të bëhet duke i ndarë shpatet në tre kategori: 

Shpate të sigurtë dhe shpate me nivel ekstremal të ulët për probalilitetin e 
rrëshqitjeve, 

Shpate potencialisht të rrezikuar, dhe 
Shpate me rrezikshmëri të lartë. 

5. ANALIZA E REZULTATEVE TË STUDIMIT GJEOFIZIK TË DISA RRËSHQITJEVE 

NË SHQIPËRI 

Konkretizmi i studimit gjeofizik kompleks i rrëshqitjeve po bëhet nëpëmjet analizës së 
rezultateve të vrojtimeve në tre shëmbuj (Bushati S. etj. 2008, Dhame L., 1974, Frashëri A. 
etj. 1995, 1996, 1997-a, b, c, d, e, 1998 a, b, c, d, 1999 a, b, 2005 a, b, Luli M. 1989, 
Radovicka P. etj. 1976): 

5.1. Rrëshqitja në Poravë 

Rrëshqitja e Poravës ndodhet në shpatin jugor të liqenit, rreth 2.5 km në lindje të digës së 
hidrocentralit të Fierzes, në fshatin me të njëjtin emër (Foto 5, Fig. 4). Shkarjeve të mëdha 
në bregun e majtë të lumit Drin në fshatin e Poravës, u është kushtuar vëmendje e madhe 
qysh në periudhën e projektimit të veprës, sepse një rënie e saj mund të shkaktonte valë të 
rrezikshme për digën (Dhame L. 1974, Radovicka P. etj. 1976). Studimet e asaj periudhe 
kanë përfshire jo vetëm njohjen e detajuar gjeologjike të qëndrueshmërisë së brigjeve në 
përgjithësi dhe të rrëshqitjeve në veçanti. Ato përfshine edhe kalkulime komplekse të 
qëndrueshmërisë së shpatit me anën e modelimeve hidraulike. Për këtë është simuluar edhe 
rënia e trupit të rrëshqitjes së Poravës me shpejtesi të ndryshme, nga 5 deri 10 m/sek. 
Parametrat për llogaritjet ishin ato që rezultuan nga studimet gjeologjike të asaj kohe. Të 
gjitha ato studime çuan në përfundimin se duhej të mbilartësohej diga edhe për rreth 12 m 
mbi kuotën e përcaktuar fillimisht në projekt, në mënyrë që të shtohej siguria për rastet 
ekstreme. 

Sipas të dhënave gjeologjike, të periudhës së projektimit të veprës, trupi rrëshqitës i Poravës 
ka patur masë rreth 34 milion m 3 (R. Hanku, 1977). Këto punime treguan se brekçe 
vullkanogjene gjysëm shkëmbore, që vendosen mbi diabazet, ndërtojne shpate që krijojnë 
problem për qëndrueshmëri, sidomos kur kanë edhe plane tektonike të përshtatshme për të 
dhënë rrëshqitje (Dhame L., Dhima N., 1974). Sipas këtij studimi, rezulton se trashësia e 
këtij formacioni luhatet nga 10 deri 105 metra (Fig. 5). Në pjesën më të madhe të zonës, 
rreshpe silicore-argjilore të kuqërremta, të shtresëzuara hollë, pjesërisht të rrudhosura dhe 
të coptuara, që kanë trashësi 20-30 metra, shtrihen në pjesën e sipërme të prerjes. 

Është konstatuar se jashtë veprimtarisë tektonike dhe efektit direkt të pranisë së linjave 
tektonike do të ekzistonin vetëm rrëshqitje të vogla, të reja ose të riaktivizuara pranë 
derdhjes së përroit në Drin dhe shëmbje shpatore brënda shtrateve të përrenjve, por edhe 
këto të parëndësishme. Por, meqënëse në zonën e Poravës ka veprim tektonik shumë të 
zhvilluar, si zonë ndërmjet dy masivëve ultrabazikë të mëdhenj të Tropojës dhe Krrabit, 
ekziston edhe një sistem linjash tektonike me elemente shtrishmërie 290°-300° dhe 
këndrënie në VL 15°-18°, të cilat duke qënë brënda formacionit gjysëm shkëmbor brekçioz 
krijojnë kushte të favorshme për rrëshitje. Në atë periudhë është përfunduar “...kur liqeni të 
mbushet deri në nivelin 295m, blloku 1 bëhet me qëndrueshmeri kritike dhe rrëshqitja 
mund të ndodhë pjesë pjesë....” dhe “...mendojme që edhe në rastin më të disfavorshëm të 
mundësisë së rrëshqitjeve, në këto kushte (këndi i rënies i vogël 15°-18° dhe 70% e 
materialit nën kuoten 300 m), nuk paraqet problem” (Dhame L., Dhima N., 1974). 

Analiza me imtësi e rezultateve të studimeve gjeologjike të viteve shtatëdhjetë, dhe 
krahasimi i tyre me të dhënat e marra gjatë ristudimit të kësaj rrëshqitje në vitin 1996, 
d.m.th. mbas mbi 20 vjet, krijoi mundësinë për të vlerësuar dinamikën e zhvillimit të 
rrëshqitjes pas mbushjes së liqenit me ujë dhe ndikimin e dinamikës së uljeve dhe ngritjeve 
të nivelit të ujit në liqen, gjatë të gjithë kësaj periudhe. 

Fig. 4. Planimetria e rrëshqitjes në Poravë. 

(Profili gjeologjik nga L. Dhame dhe N. Dhima, 1973) 

Fig. 5. Prerje gjeologjike e rrëshqitjes në Poravë (Sipas L. Dhame, N. Dhima, 1974). 

PROFIL GJEOELEKTRIK INXHNERIK 
RRESHQITJA E PORAVES 
Dhjetor, 1996 
Shkalla 1:10000 

Fig. 6. Prerje gjeoelektrike inxhinjerike e rrëshqitjes në Poravë. 


PROFIL SIZMIKO-INXHNERIK 



Fig. 7. Prerje sizmo inxhinjerike e rrëshqitjes në Poravë. 


34 


























Alfred FRASHERI 

KONTROLLI DHE MONITORIMII QENDRUESHMERISE SE SHPATEVE DHE RRESHQITJEVE 

Tirane, 2011 




PROFIL GJEOLOGO-GJEOFIZIK-INXHINERIK 
RRESHQITJA E PORAVES 

Dhjetor, 1996 J 

Fig. 8. Prerje komplekse gjeologo-gjeofizike në rrëshqitjen në Poravë. 


Në vitin 1996, u vendosën reperët e parë gjeofizike për ta studiuar atë dhe që përbëjnë 
element të rëndësishëm bashkëkohor për ta monitorizuar këtë rrëshqitje në të ardhmen. 

Mbështetur në të dhënat e përftuara nga vrojtimet gjeofizike, në njohurite e detajuara 
gjeologjike ekzistuese për këtë zonë, si dhe të gjëndjes aktuale të rrëshqitjes së Poravës, 
është realizuar analiza e rezultateve të punimeve komplekse gjeofizike të kryera në vitin 
1996. 

Në fig. 6 paraqitet profili gjeolektrik i detajuar i rrëshqitjes së Poravës. Aty janë fiksuar dy 
kategori kufinjsh gjeoelektrikë. Kategoria e parë i takon kontaktit të poshtëm, në thellësi 
140-160 m dhe i sipërmi 20 m thellë, të cilët ndajnë mjedise me veti elektrike të ndryshme. 
Kufiri i poshtëm është kryesori, i cili ndan trupin rrëshqitës nga shkëmbinjtë rrënjësorë të 
serisë vullkanogjeno-sedimentare. Ai është reperi që përvijon qartë strukturën e trupit të 
rrëshqitjes, në kontakt me shkëmbinjtë vullkanogjeno-sedimentarë. Kufiri i sipërm ndan 
trupin e rrëshqitjes në dy shtresa të mëdha. Pjesa më e sipërme e trupit lidhet me 
depozitimet deluviale-eluviale. Kjo pjesë është në lëvizje të vazhdueshme intensive, duke 
shkaktuar çarjet e të gjitha shtëpive të fshatit Poravë (Foto 7). Nga këta reperë gjeoelektrikë, 
së pari, përcaktohet konfiguracioni i strukturës së rrëshqitjes në shkëmbinjtë e prerjes 
vullkanogjene sendimentare, të cilët kanë vlera relativisht të ulta deri mesatare të 
rezistencës elektrike specifike (200-1000 Ohmm), si rrjedhojë e ndikimit të veprimit të 
rrëshqitjes. Ndërsa shkëmbinjtë vullkanogjene të ndodhur nën tërë këtë rrëshqitje masive, 
përfaqësohen me vlera të larta të rezistencës elektrike specifike 3000-3800 Ohmm në 
sektorin më të largët të profilit nga liqeni dhe me vlera 1200-1400 Ohmm në atë sektor që 

ndodhet pranë bregut të liqenit artificial të H/centralit të Fierzës. Pjesa më e sipërme e 
trupit të kësaj rrëshqitje, e përfaqësuar nga depozitimet deluviale-eluviale si edhe nga pjesa 

shkëmbore më e shkatërruar e trupit të rrëshqitjes dhe e cila sot është shumë aktive, 
paraqitet me vlera tepër të ulta të rezistencës elektrike specifike 120-500 Ohmm. Ky 
aktivitet, siç u tregua më sipër, pasqyrohet në dëmtimet e vazhdueshme të shtëpive dhe të 
objekteve të ndiyshme të fshatit Poravë, si edhe nivelet e ndiyshme të terracave të 
rrëshqitjes në sipërfaqen e tokës. Nga prerja e fig. 6 duket se kufinjtë gjeoelektrike janë 
plotësisht paralelë me kufinjtë e dhënë nga studimi gjeologjik i viteve shtatëdhjetë. Por në 
veçanti, shfaqen kufinjtë gjeoelektrikë të siperm, pranë sipërfaqes së tokës. 

Heterogjenitet e dukshme gjeoelektrike gjatë profilit, shprehin përbërjen bllokore që ka në 
tërësi kjo rreshqitje, siç ka rezultuar edhe nga punimet gjeologjike të kohës së projektimit të 
hidrocentralit. Kjo strukturë e trupit të rrëshqitjes krijon mundësinë që të gjykohet cilësisht 
edhe për ecurinë e kësaj rrëshqitje me kohën. 

Në fig. 7 paraqitet prerja sizmike-inxhinierike e të njëjtit profil me atë gjeoelektrik. Në këtë 
veçohet mjaft mirë pjesa më e sipërme e trupit të kësaj rrëshqitje, pra zona me thellësi deri 
25 m. Kjo prerje ka dallueshmëri mjaft të qartë në të dy parametrat sizmike, si në 
shpejtësinë e valëve gjatësore ashtu dhe në ato tërthore. Depozitimet deluviale fiksohen me 
vlera të Vp=400-1200 m/s dhe me Vs=150-450 m/s, ndërsa depozitimet eluviale dhe 
shkëmbinjtë vullkanogjenë të pjesës më të sipërme të ndodhura mbi rrafshin rrëshqites 
kanë Vp=800-3880 m/s dhe Vs=350-800 m/s. Depozitimet vullkanogjene të shtrira nën 
rrafshin e parë rrëshqites fiksohen me Vp=1400-3800m/s dhe Vs=600-1500 m/s. Kjo prerje 
përvijon të njëjtët elementë si edhe reperët gjeoelektrike dhe me të dhënat e saj krijoi 
mundësinë që të vlerësohen parametrat fiziko-mekanikë të dherave dhe të shkëmbinjve. 
Kategoria e dytë e kufinjve lidhet me ndryshimet dhe me heterogjenitetet në rënie të trupit të 
rrëshqitjes, të cilat e ndajnë atë në blloqe. 

Nga parametrat sizmikë është bërë vlerësimi i karakteristikave fiziko-mekanike të 
shkëmbinjve të këtij trupi rrëshqitës në shtrirje dhe në thellësi, të cilat paraqiten në 
pasqyrën Nr. 1. 

Vetit ë fiziko-mekanike t ë trupit t ë rreshqitjes s ë Porav ë s dhe shk ë mbinjve rr ë nj ë sor ë, 

sipas t ë dh ë nave t ë kontrollit in-situ sizmik 

Dendësia e shtresave të ndryshme është llogaritur sipas madhësive të shpejtësive të valëve 
sizmike, duke përdorur formula të njohura. Meqenë se këto formula janë statistikore, vlerat 
e vogla të dendësisë së shtresës së parë, madje edhe të dytë kanë rezultuar me të vogla sesa 
janë zakonisht në natyrë. Prandaj edhe madhësitë e vetive të tjera fiziko-mekanike të tabelës 
së mësipërme për këto dy shtresa duhen marrë si nivele më të poshtme. Gjithësesi, 
shpejtësitë shumë të vogla të valëve sizmike gjatësore dhe veçanërisht ato tërthore 
dëshmojnë pa mëdyshje për shtresa të shkrifta poroze të trupit të rrëshqitjes. 

Nga studimi i mikrozhurmave sizmike natyrore vërehen pamje të ndryshme të regjistrimeve 
në të gjitha qëndrat e vrojtimeve, pra ekzistojnë intesitete të ndryeshme të tyre. Kështu, aty 
ku mikrozhurmat kanë intesitet maksimal ndodhen zonat më dinamike të këtij masivi 
rrëshqitës, që janë mjaft të dukshme dhe të pranishme në fshatin e Poravës, me çarjen dhe 
dëmtimin e madh të shumë shtëpive, si edhe me lëvizjen disa metra (2-4 m) të parcelave të 
tokës bujqësore, të shpateve, etj, brënda një periudhe 2-3 vjecare (1994-1996). 

Në prerjen komplekse gjeofizike-inxhinierike (Fig. 8 ), vërehet një përputhje mjaft e mirë e 
rezultateve të sondimeve elektrike me ato të vrojtimeve sizmike, të përdorura për studimin e 
kësaj rrëshqitje. Gjithashtu në këtë prerje realizohet fiksimi i plotë i të dy rrafsheve të 
rrëshqitjes, natyra e tyre si dhe gjendja dhe përbërja e të dy pjeseve të trupit të rrëshqitjes. 
Kështu pjesa më e sipërme e kësaj rrëshqitje përbëhet kryesisht nga depozitime deluviale- 
eluviale dhe shkëmbinj të shkatërruar, e cila arrin deri në thellësinë rreth 20 m, duke qënë 
mbi rrafshin e parë tepër dinamik të kësaj zone. Nën të shtrihet masivi i shkëmbinjve 
vullkanogjeno-rreshporë që ndodhet mbi rrafshin më të thellë të rrëshqitjes së Poravës (100- 
160 m). Ky rrafsh është i fiksuar qartë dhe ndan trupin rrëshqitës me trajtë bllokore nga 
shkëmbinjtë vullkanogjeno-reshporë të paprekur nga rrëshqitja dhe të ndodhur nën të. 

Duke u bazuar në rezultatet e deri tanishme të vrojtimeve komplekse gjeofizike për 
rrëshqitjen e Poravës rezulton se ekzistojnë ndryshime, që kanë ndodhur në pjesën e 
sipërme të trupit të rrëshqitjes së Poravës, gjatë periudhës mbi 20 vjeçare që ka kaluar nga 
koha e ndërtimit të hidrocentralit dhe e mbushjes së liqenit me ujë, si rrjedhojë, në rradhë 
të parë e aktivizimit të pjesëve më të thella të trupit të rrëshqitjes nën veprimin e ujit të 
liqenit mbi masën e këtij trupi. Sado të vogël, ka patur ndikim edhe seria e tërmeteve të 
gjeneruar nga mbushja e liqenit të Fierzës me ujë, si edhe zhvillimet e neotektonikës. 

Rezultatet e vrojtimeve gjeofizike të kryera, ashtu si edhe ato gjeologjike, lejojnë gjithashtu 
se mund të mendohet që nuk mund të ndodhë rënia e menjehëreshme dhe me të njëjtën 
shpejtësi e të gjithë trupit të rrëshqitës, pasi ai është i ndarë në blloqe dhe mund të bjerë 
pjesë pas pjesë. Përgjigja e ketij problemi mund e jepet e sigurtë vetëm pasi të studiohet 
dinamika e rrëshqitjes, duke kryer monitorimin e saj sistematik. Ky problem bëhet aq më 
tepër i prefët, kur shtrohet pyetja për sjelljen e trupit të rrëshqitjes gjatë tërmeteve të 
fuqishme. 

5.2. Rrëshqitja në Ragam, Vau i Dejës 

Rrëshqitja ndodhet në brigjet e liqenit të Vaut të Dejës (Fig. 9, 10, Foto 1,2). Ajo zhvillohet 
në formacionin ofiolitik të përfaqësuar nga shkëmbinj të serpentinizuar (Foto 3, 4). 

Kjo rreshqitje është vrojtuar për herë të parë në vitin 1989 dhe është studiuar nga një grup 
specialistesh (Luli M., 1989). Në atë kohë, sipas relacionit të tyre, ajo përfaqësonte një 
rrjedhje sipërfaqësore deluvionesh, e vlerësuar si e parëndësishme (Fig. 10). Sipërfaqja e 
trupit të rrëshqitjes në atë kohë ishte 0.08 km 2 . 

Trupi i rrëshqitjes përfaqëson një masë të madhe serpentinitesh të përajruar dhe të 
shkatërruar, të mbuluar nga trashësi e vogël deluvionesh. Ajo është zhvilluar në masë të 
dukshme këto gjashtë vjetët e fundit. Në vitin 1996 sipërfaqja e trupit të rrëshqitjes arriti në 
0.4 km 2 . 

Balli i dukshëm i trupit të rrëshqitjes shtrihet gjatë bregut të liqenit. Ai ka formen e një 
skarpate 2-3 metra të lartë të serpentiniteve të shkatërruar, të shistezuar dhe vende vende 
të milonitizuar ( Foto 3, 4). 

Në këtë rrëshqitje dallohen tre nivele sipërfaqësore shkëputjeje: 

- i pari rreth 35-45 m larg bregut, me një zhvendosje horizontale rreth 2 m. 

- i dyti rreth 70-90 m larg bregut, me shkëputje vertikale me amplitudë rreth 2 metra. 

- i treti rreth 115-130 m larg bregut. Ky është niveli më i ri dhe me amplitudë më të vogël. 

Profilet gjeofizike, të kryer në vitin 1996 profili terthor dhe në vitin 1998 ai gjatësor, kanë 
lejuar të studiohet mirë trupi i rrëshqitjes (Fig. 11, 12). Në prerjet komplekse gjeofiziko- 
inxhinjerike tërthore dhe gjatësore të trupit të rrëshqitjes, të treguar në fig. 3.9 duket se 
trup është i ndarë nga dy rrafshe kryesore të rrëshqitjes. Këto rrafshe janë të copëtuar. 
Rrafshi i parë ndodhet në thellësinë reth 5-7 m, ndërsa rrafshi i dytë arrin në thellësinë 
maksimale deri 22 m. Pjesa më e poshtme e rrafshit të dytë kontakton direkt me liqenin, 
nën nivelin e ujit. Në këtë mënyrë, trupi i rrëshqitjes ka pamje bllokore. Vetitë fiziko- 
mekanike të masës shkëmbore të trupit të rrëshqitjes janë shumë më të ulta sesa ato të 
shkëmbinjve rrënjësorë të paprekur nga rrëshqitja Pasqyra Nr. 2, 3. 

Siç duket nga pasqyra 2 dhe 3, trupin e rrëshqitjes e formojnë katër shtresa me veti fiziko- 
mekanike të ndiyshme. Shtresa e parë janë deluvionet. Shtresa e dytë dhe e katërt 
përfaqësojnë serpentinitë të shkatërruar dhe të dërmuar. Shtresa e tretë midis tyre 
karakterizohet nga rezistencë elektrike specifike e ulët dhe shpejtësi e vogël e përhapjes së 
valëve sizmike. Ajo i korrespondon një shtrese serpentinitësh me klivazh dhe të çara 
ujëmbajtëse. Si edhe në rastin e rrëshqitjes së Poravës, madhësite e vetive fiziko-mekanike 
të tabelës së mësipërme për keto dy shtresa duhen marrë si nivele më të poshtme. 

Gjithësesi, shpejtësitë shumë të vogla të valëve sizmike gjatësore dhe veçanërisht ato 
tërthore dëshmojne pa mëdyshme për shtresa të shkrifta poroze të trupit të rrëshqitjes. 

Duke vendosur reperët gjeofizike, u krijuan mundësitë për të përdorur edhe parametrat 
gjeofizikë për të monitorizuar rrëshqitjen. 

Dinamika e lëvizjes së trupit të rrëshqitjes është e shprehur edhe me veprimtarinë sizmo- 
akustike natyrore. Në fig. 13 jepen regjistrimet e veprimtarisë sizmo-akustike në rrëshqitjen 
e Ragamit. Në kanalet e gjeofonëve të vendour direkt mbi trupin e rrëshqitjes është 
qartësisht e ndjejshme veprimtaria sizmo-akustike e shkaktuar nga kjo lëvizje. 
Mikrolëkundjet në trupin e rrëshqitjes janë shumë intensive dhe me bandë të gjerë 
frekuenciale, ndërsa jashtë këtij trupi ky aktivitet mungon. 

Fig. 9. Harta topografike e zonës së rrëshqitjes së Ragamit, Vau i Dejës. 



Fig. 10. Planimetria e rrëshqitjes së Ragamit, me vendvendosjen e qendrave të 

reperëve gjeofizikë. 

Legjende 

| Reper topografik 

_^*j Kufi sizmik 

—-*j Kufi gjeoelektrik 

Deluvion, pjesa e siperme e trupit rreshqites, rez. spec. 60-400 Ohmm, 
Vp=140-170 m/sek, Vs=160 m/sek 

Serpentinite te alteruara te trupit rreshqites, rez. spec. 10-40 Ohmm, 
Vp=540-1900 m/sek, Vs=230-170 m/sek 

Serpentinite te alteruara te trupit rreshqites, rez. spec. 60-150 Ohmm, 
Vp=2750 m/sek, Vs=600 m/sek 

Serpentinite, shkembinj rrenjesore, rez. spec. 180-970 Ohmm, 

Vp=1750-3700 m/sek, Vs=970 m/sek 


Fig. 11. Prerje komplekse gjeofizike tërthore në rrëshqitjen e Ragamit. 



Fig. 12. Prerje komplekse gjeofizike gjatësore në rrëshqitjen e Ragamit. 

AKTIIVITETI SIZMO-AKUSTIK NATYROR 
HIRDROCENTRALI VAUIDEJES 
RRESHQITJA E RRAGAMIT 
Gusht 1996 


I 


Fig. 13. Aktiviteti sizmo-akustik natyror në rrëshqitjen e Ragamit 

Vetitë fizike të shkëmbinjve në zonën e rrëshqitjes 

Pasqyra 2 


Nr. 

shtresë 

s 

Trashësia 

në metra 

Resisten- 

ca 

elektrike 

specifike 

në 

Ohmm 

Dendë- 

sia, 

në 

g/cm 3 

Shpejtësia e valëve, 

në m/sec 

Litologjia 

Vp 

Vs 

TRUPI RRËSHQITËS 

1 

0.7 

76.4 

1.34 

210 

160 

Deluvione 

2 

4.0 

29.5 

1.61 

540 

230 

Serpentinite të 
shkatërruar 

3 

6.5 

46.5 

2.45 

3700 

680 

Serpentinite ujëmbajtës 

4 

17.4 


1500 


Serpentinite të 
shkatërruar 

SHKËMBINTË RRËNJËSORË 



485 

2.56 

3500 

1920 

Serpentinite 

Vetitë mekanike të shkëmbinjve në zonën e rrëshqitjes 

Pasqyra 3 


Nr. 

shtre- 

sës 

Koeficienti 

Puassonit 

Moduli 

Dinamik 

i 

elasticitetit, 

E d s 

në *10 5 
kg/cm 2 

Moduli i 

ngurtësisë 

G, 

në *10 5 
kg/cm 2 

Shtypja 

vëllimore, 

CJ, 

në *10 5 

kg/cm 2 

Gjendja e shkëmbinjve 

TRUPI RRËSHQITËS 

1 

0.35 

0.00370 

0.00140 

0.00420 

Shkëmb i butë 

2 

0.39 

0.02413 

0.00868 

0.03630 

Shkëmb i shkatërruar, i 
dërmuar 

3 

0.48 

0.56586 

0.19167 

3.26503 

Shkëmb me klivazh dhe të 
çara 

4 


0.26325 

0.09608 


Shkëmb i shkatërruar, i 
dërmuar 

SHKËMBINJTË RRËNJËSORË 


0.29 

2.46271 

0.96199 

1.91408 

Shkëmbinj kompaktë 

5.3. Rrëshqitja në Banjë 

Kjo rrëhqitje u krijua në kohën e hapjes së tunelit të derivacionit në hidrocentralin e Banjës 
(Fig. 14). Ajo u zhvillua gjatë gërmimeve në formacionet flishore të paleogjenit. 
Karakteristikë e prerjes flishore këtu është përmbajtja e shumë shtresave të trasha ranore, 
të cilat kanë rënie sipas relievit. Kjo rrëshqitje shkaktoi shkatërrimin e plotë të tunelit të 
derivacionit të ndërtuar deri në atë kohë. 



LEGJ ENDE 

& Konturi i trupil te rreshqitjes 


Shkembinjte rrenjesore, flish 


ffl Reper gjeodezik 

Qender e sondimit elektrik 

E3 Qender e vrojtimit siz.mik 

;t * !| Dige 

Fig. 14. Flarta topografike e zonës së rrëshqitjes në Banjë, me venclvendosjen e 
qëndrave të reperëve gjeofizike (Kapllani L.). 

Në fig. 15 paraqitet preja komplekse gjeofizike-inxhinjerike nëpër trupin e rrëshqitjes në 
Banjë. Thellësia maksimale e shtrirjes së rrafshit të rrëshqitjes është 22 metra, në qëndrën e 
profilit. Karakteristikat gjeoelektrike të trupit të rrëshqitjes janë shumë të dallueshme nga 
ato të formacionit flishor të ndodhur jashtë rrëshitjes. E njëjta tablo është edhe për 
shpejtësitë e përhapjes së valëve sizmike. Trupi i rrëshqitjes është mjaft heterogjen dhe i 
ndërtuar nga blloqe të ndryshme. 

Kjo rrëshqitje u karakterizua nga një dinamike tepër intensive e lëvizjes së masës së trupit 
të rrëshqitjes. Për rreth një muaj, masa rrëshqitëse prej 17 000 m 3 u çvendos rreth 5-7 m. 
sipas vrojtimit të reperëve gjeodezike. Kjo dinamike është pasqyruar edhe në aktivitetin 
sizmoakustik natyror (fig. 16). Në këtë figurë, duket se brënda trupit të rrëshqites 

mbizotërojnë lëkundje me frekuanca më të larta sesa jashtë tij. Mikrolëkundjet kanë 
amplitudë shumë herë më të lartë. 


s 


ES.8 



Legend 

Diluvium, siltstone, resistivity 10-20 Ohmm 
Flysch, slipping block, resistivity 30-40 Ohmm 

Sandyflysch, slipping block, resistivity 60 Ohmm, Vp=1000-3000 m/sec 
| Sandy flysch, slipping block, resistivity 60-130 Ohmm, Vp=4500 m/sec 
] Flysch, bedrock, resistivity 10-20 Ohmm, Vp=4100 m/sec 
I Sandy flysch, bedrock, resistivity 15-60 Ohmm, Vp=5000 m/sec 


Geoelectric boundary 
Dam (in construction) 


Fig. 15. Rezultatet e studimit gjeofizik në rrëshqitjen e Banjës (Kapllani L.). 



Fig. 16. Aktiviteti sizmo-akustik natyror në rrëshqitjen e Banjës (Kapllani L.). 

